Landsorganisasjonen i Norge

Alle politiske partier

Nei til EU

 Oslo, 8. november 2016

 Sak 80.3

**Uttalelse**

**Norsk Jernbaneforbunds 62. landsmøte 23.-26. oktober 2016**

 **Politisk uttalelse**

Valgnederlaget for de rød-grønne partiene september 2013, ga Høyre og Fremskrittspartiet mulighet til å danne en mindretallsregjering. Denne muligheten grep disse to partiene begjærlig og dannet den mest konservative regjering siden begynnelsen av 1930-tallet, med helhjertet støtte fra Venstre og KRF.

Advarslene fra fagbevegelsen om en omlegging av politikken ved en dannelse av en slik konservativ regjering, fra en arbeidervennlig til en arbeiderfiendtlig politikk, slo til for fullt. Det gode samarbeidet mellom den største arbeidstakerorganisasjonen LO og Regjeringen ble avviklet. Den nye Regjeringen styrket tvert imot sitt samarbeid med NHO og bedriftene.

Høyre/FRP-regjeringen har samtidig gått til angrep på offentlig virksomhet. Det er et uttalt mål å privatisere store deler av offentlig virksomhet, både i kommunal og statlig sektor.
Offentlige virksomhet og oppgaver skal i størst mulig omfang legges ut på anbud, og egen virksomhet trappes ned til et minimum.

**Dette splitter de offentlige tjenester opp i et uoversiktlig privat tjenestemarked, hvor fortjeneste er drivkraften, ikke kvaliteten i den offentlige tjenesten.**De ansatte i de offentlige virksomhetene som blir utsatt for dette, får store negative endringer i lønns- og arbeidsbetingelser, særlig for pensjonsordninger og arbeidstidsordninger.
Jernbanesektoren har fått merke dette spesielt gjennom Jernbanereformen som ble vedtatt juni 2015. Hele sektoren splittes opp og det operative arbeidet, både knyttet til infrastruktur og togtransport, skal legges ut på anbud. Transportselskapene skal kun ha bedriftsøkonomisk fokus, ikke samfunnsmessige mål. NSB fratas eierskap til produksjonsmidlet toget, til verksteder og stasjoner. NSB vil i framtiden bli et rent bemanningsselskap for kjørende personale – lokomotivførere og konduktører.

**Dette er en reform som svekker utviklingen av jernbanen i Norge.**

De større jernbaneforvaltningene i Europa samler sine ressurser, Tyskland og Frankrike er typiske eksempler på dette. Norge går motsatt vei, og åpner for at store internasjonale togselskap, i all hovedsak statlig eide. Verdiskaping i jernbanesektoren er stor og et høyt forbruk av offentlige midler.

 2)

**Norsk Jernbaneforbund går i mot at det åpnes for at verdiskapingen i jernbanesektoren kan tilfalle utenlandske selskap, og ikke den norske stat som i dag.**

**Det er viktig i denne situasjonen å stimulere til utvikling av en grønn norsk bærekraftig industri og transport, hvor jernbanen må øke sin markedsandel på bekostning av CO2basert vei- og flytransport.**

Norsk Jernbaneforbund er bekymret for utviklingen i norsk arbeidsliv. Den negative utviklingen er sammensatt, men har to vesentlige drivkrefter. Internasjonale avtaler som overstyrer norske tariffavtaler/norsk lovverk og Høyre/Frp regjeringens politikk.
EØS avtalen bygger på de fire frihetene: fri bevegelse av mennesker, varer, tjenester og kapital, og et lovverk som beskytter disse frihetene mot hindringer i nasjonale regelverk og tariffavtaler. Jernbanepakke 4 som Norge gjennom EØS avtalen er forpliktet til å gjennomføre, krever skille mellom infrastruktur og transportør, samt konkurranseutsetting av både gods- og persontransport. Nasjonalstaten Norge har frasagt seg sin mulighet til å organisere sin jernbanesektor slik den ønsker det. EØS avtalen åpner for svekkede arbeidsforhold og tariffavtaler gjennom forbud mot «diskriminerende avtaler og restriksjoner/kontrolltiltak».

**Norsk Jernbaneforbund er sterkt i mot Jernbanepakke 4 og krever at Regjeringen reserverer seg mot denne. NJF mener samtidig at LO nå må igangsette en vurdering av om EØS avtalen må sies opp til fordel for en frihandelsavtale mellom Norge og EU.**

Høyre/FRP-regjeringen i Norge fører en politikk som øker forskjellene i Norge. De rike øker sin rikdom på bekostning av fellesskapet.
Regjeringen fører en politikk som svekker et regulert arbeidsliv gjennom å legge til rette for økt bruk av midlertidige ansettelser og færre fast stillinger.
Massiv bruk av anbudssystemet i offentlig sektor fører til hyppige skifter av arbeidsgivere for de ansatte og et utrygt arbeidsliv.

**Norsk Jernbaneforbund ser at det er et sterkt behov for et politisk skifte I Norge. Stortingsvalget 2017 er første mulighet til å snu den negative utviklingen i Norge, og NJF vil oppfordre DNA til å skape et rom for et rød/grønt alternativ som erstatter dagens Høyre/FRP regjering.**

Med vennlig hilsen

NORSK JERNBANEFORBUND

Jane Sæthre Kjell Næss